На основу члана 40. и члана 96. Статута града Бора („Службени лист града Бора’’, бр. 3/19), члана 10. Уредбе о учешћу јавности ( „Сл.гласник РС“ бр.117/21) члана 28. Одлуке о јавним расправама („Службени лист града Бора’’, бр. 8/19) и других аката урађен је следећи

Извештај о спроведеној јавној расправи о Нацрту плана квалитета ваздуха за агломерацију Бор

У поступку израде Нацрта плана квалитета ваздуха за агломерацију Бор у складу са Уредбом о учешћу јавности ( „Сл.гласник РС“ бр.117/21) и Одлуком о јавним расправама („Службени лист града Бора’’, бр. 8/19) спроведена је јавна расправа о Нацрту плана у периоду од 13.10.2023. до 20.11.2023. године обзиром да је рок за јавну расправу продужен за 7 дана у складу са датумом објављивања Закључка о спровођењу јавне расправе за предметни план у дневном листу „Новости“ локалном недељном листу „Тимочке“.

 Програм јавне расправе о Нацрту плана са Нацртом плана објављен је на сајту града Бора. Примедбе и сугестије достављане су Градској управи града Бора - Одељењу за привреду и душтвене делатности на е-mail: zastita.zs@bor.rs , поштом на адресу Градска управа града Бора, ул. Моше Пијаде 3.

Нацрт плана квалитета ваздуха за агломерацију Бор представљен је на отвореном састанку у форми округлог стола, који је одржан 06.11.2023. године, са почетком у 10,00 сати у сали број 2 у згради ГУ Бор. Састанку су присуствовали : Љиљана Лекић - представник Градске управе, Драган Ранђелови - представник Друштва младих истраживача,Татјана Апостоловски Трујић и Виша Тасић- израђивачи Плана испред Института за рударство иметалургију Бор.

До тренутка одржавања јавног састанка, презентације, није било достављених примедби, изузев обавештења Министарства заштите животне средине бр.353-01-03372/3/2021-03 (о изменама претходног нацрта плана) на основу којег се поновио јавни увид, презентација и јавна расправа.

Израђивачи Плана су презентовали Нацрта плана квалитета ваздуха за агломерацију Бор са акцентом на делове Плана који су претрпели измену.

Након тога Драган Ранђеловић -представник ДМИ Бор је изнео мишљење да је неопходно што пре усвојити План ради његове имплементације,обзиром да се мере из Плана надовезију на мере из Краткорочног акционог плана за смањење загађења ваздуха у граду Бору.Такође, је навео да се сам процес израде и усвајања превише одужио јер је израда Нацрта плана започета 2021.годне.

Након тога је завршен јавни састанак у форми округлог стола.

Последњег дана јавне расправе 20.11.2023. у електронско форми Канцеларији за заштиту животне средине стигле су примедбе и сугестије „Регулативног института за обновљиву енергију и ж.с.“ и исте су саставни део овог Извештаја.

Сви изнети предлози и сугестије који су доставњени у току јавне расправе,биће узети у разматрање од стране израђивача Плана, а предлагачи обавештени да ли су предлози имплементирани у План.

Бр.501-Сл/2023-II-02 Канцеларија за з.ж.с.

У Бору, 05.12.2023. Љиљана Лекић